3. ลักษณะการประกอบธุรกิจ

3.1 การเปลี่ยนแปลงและพัฒนาการที่สำคัญ

(ก) การเปลี่ยนแปลงอำนาจในการควบคุมบริษัท

- ไม่มี -

(ข) ลักษณะการประกอบธุรกิจในปีที่ผ่านมา

บริษัทมีแผนการในการขยายตลาดในการประกอบธุรกิจด้านสินค้าและบริการต่าง ๆ
ของบริษัทไปยังต่างประเทศ
โดยในปีที่ผ่านมายังคงมุ่งเน้นการขยายตลาดไปยังประเทศเพื่อนบ้านที่มีอัตราการเติบโต
ทางเศรษฐกิจที่สูง เช่น ประเทศเวียดนาม มาเลเซีย และ พม่า เป็นต้น ทั้งนี้
ในการขยายตลาดและธุรกิจ
ของบริษัทในปีที่ผ่านมานั้น
บริษัทดำเนินการทั้งในรูปแบบของการจัดตั้งบริษัทและสำนักงานในต่างประเทศและการเข้าซื้อกิจการบริษัทต่าง
ๆ ในประเทศเป้าหมาย
เพื่อขยายธุรกิจส่วนแบ่งการตลาดของสินค้าและบริการของบริษัทในภูมิภาคใกล้เคียงอย่างรวดเร็ว
โดยผ่านทั้งช่องทางของการส่งออก และการแต่งตั้ง
บริษัทย่อย และ/หรือ บริษัทร่วมทุนในต่างประเทศเป็นตัวแทนจำหน่าย
ตลอดจนการขยายฐานการผลิตไปยังต่างประเทศ เช่น ธุรกิจผลิตบรรุภัณฑ์แก้ว
ธุรกิจสินค้าอุปโภคบริโภค เป็นต้น

นอกจากนี้ บริษัทยังให้ความสนใจในธุรกิจที่เกี่ยวข้องกับสินค้าและบริการที่บริษัทประกอบธุรกิจอยู่แล้ว
ทั้งธุรกิจต้นน้ำและปลายน้ำ กล่าวคือ ธุรกิจการผลิตสินค้าซึ่งเป็นวัตถุดิบหลัก และ/หรือ
ธุรกิจที่เป็นช่องทางในการจัดจำหน่าย สินค้าและบริการของบริษัทเพื่อเป็นการลดต้นทุนการผลิต
เพิ่มช่องทางกระจายสินค้า และเพิ่มส่วนแบ่งตลาดอีกด้วย

(3) การเปลี่ยนแปลงโครงสร้างการถือหุ้น การจัดการ
    หรือการประกอบธุรกิจมีการเปลี่ยนแปลงอย่างมีนัยสำคัญในช่วง 3 ปีที่ผ่านมา

- ไม่มี -

3.2 ภาพรวมการประกอบธุรกิจของบริษัท บริษัทย่อย และบริษัทร่วม

บริษัทมุ่งเน้นการพัฒนาผลิตภัณฑ์ใหม่สู่ตลาดอย่างสม่ำเสมอ
เพื่อที่จะสามารถตอบสนองความต้องการของลูกค้าและโอกาสทางการตลาด
พร้อมกับเพิ่มคุณภาพการบริการเพื่อสร้างความพึงพอใจให้กับลูกค้า
และรองรับการขยายธุรกิจด้วยการเสริมสร้างความสามารถของบุคลากรหลักให้มีศักยภาพและความแข็งแกร่ง
ให้สามารถผลักดันเป้าหมายเชิงกลยุทธ์ให้สำเร็จลุล่วงได้อย่างมีประสิทธิภาพ
โดยโครงสร้างรายได้ของบริษัทในอนาคต ยังคงมาจากทุกกลุ่มธุรกิจ

ทางด้านการขยายตลาด บริษัทมีแผนการในการขยายสินค้าและบริการของบริษัทไปยังต่างประเทศ
โดย
ในระยะแรกจะขยายตลาดไปยังประเทศเพื่อนบ้านที่มีอัตราการเติบโตทางเศรษฐกิจที่สูง
และจะขยายสินค้าและบริการครอบคลุมตลาดต่างประเทศมากขึ้น

ทางด้านการผลิต บริษัทมีนโยบายในการปรับปรุงคุณภาพสินค้า
และเพิ่มประสิทธิภาพการผลิตอย่างต่อเนื่อง
เพื่อให้สามารถแข่งขันกับคู่แข่งทั้งด้านราคาและคุณภาพสินค้า ทั้งนี้
เพื่อให้บริษัทสามารถรักษาตำแหน่งผู้นำทางการตลาดของสินค้าสำคัญได้ อาทิเช่น ขวดแก้ว
กระดาษอนามัย และผลิตภัณฑ์ขนมขบเคี้ยว นอกจากนี้ บริษัทยังวางแผนควบคุมค่าใช้จ่ายในการผลิต
โดยเฉพาะต้นทุนด้านเชื้อเพลิงในการผลิตเพื่อรองรับกับการปรับตัวของราคาเชื้อเพลิงที่คาดว่าจะเพิ่มขึ้นในอนาคต

ทางด้านการลงทุน และการขยายธุรกิจ บริษัทจะพิจารณาตามความเหมาะสมทั้งทางด้านเวลา
และทรัพยากร โดยการลงทุนใหม่อาจเป็นการลงทุนด้วยตนเอง หรือร่วมทุนกับคู่ค้า
หรือการซื้อกิจการที่ดำเนินการอยู่แล้ว โดยคำนึงถึงผลประโยชน์ของผู้ถือหุ้นเป็นสำคัญ

ทั้งนี้ ความสำเร็จตามแผนการทางการตลาด
และการขยายกิจการของบริษัทจะสำเร็จได้นั้นขึ้นอยู่กับทรัพยากรบุคคลที่มีคุณภาพ
โดยบริษัทได้เริ่มพัฒนาบุคลากรเพื่อรองรับเป้าหมายการเติบโตทางธุรกิจซึ่งการพัฒนาบุคลากรจะดำเนินการในทุกระดับชั้น
ควบคู่ไปกับการสรรหาบุคลากร และผู้บริหารที่มีความรู้ ความสามารถมาร่วมงานกับบริษัท

บริษัท เบอร์ลี่ ยุคเกอร์ จำกัด (มหาชน) และบริษัทย่อย ประกอบธุรกิจทั้งการผลิต การตลาด
การจัดจำหน่าย และการให้บริการ โดยแบ่งธุรกิจหลัก ดังนี้

1. กลุ่มสินค้าและบริการทางอุตสาหกรรม

ธุรกิจสินค้าและบริการทางอุตสาหกรรม แบ่งออกเป็น 3 ประเภท (1) ธุรกิจบรรจุภัณฑ์ (2)
ธุรกิจเครื่องมือและบริการทางวิศวกรรม และ (3) ธุรกิจผลิตและออกแบบโครงสร้างเหล็ก

(1) ธุรกิจบรรจุภัณฑ์ แบ่งออกเป็น 3 ประเภท (1) ธุรกิจบรรจุภัณฑ์แก้ว (2)
ธุรกิจบรรจุภัณฑ์กระป๋องอะลูมิเนียม และ (3) ธุรกิจบรรจุภัณฑ์พลาสติก
โดยมีบริษัทที่เป็นหลักในกลุ่มธุรกิจนี้ ได้แก่

-   ฝ่ายบรรจุภัณฑ์ของบริษัท เบอร์ลี่ ยุคเกอร์ จำกัด (มหาชน) เป็นผู้ทำการตลาดและจัดจำหน่าย
    บรรจุภัณฑ์แก้วทั้งหมดที่ผลิตจากบริษัท อุตสาหกรรมทำเครื่องแก้วไทย จำกัด (มหาชน)

-   บริษัท อุตสาหกรรมทำเครื่องแก้วไทย จำกัด (มหาชน) เป็นผู้ผลิตบรรจุภัณฑ์แก้ว
    และจำหน่ายให้กับฝ่ายบรรจุภัณฑ์ของบริษัท เบอร์ลี่ ยุคเกอร์ จำกัด (มหาชน)
    ซึ่งเป็นผู้ทำการตลาดและจัดจำหน่าย
    บรรจุภัณฑ์แก้วให้กับกลุ่มอุตสาหกรรมขนาดใหญ่ทั้งภายในประเทศ และต่างประเทศ

-   บริษัท ไทย มาลายา กลาส จำกัด เป็นผู้ผลิตบรรจุภัณฑ์แก้ว
    และจัดจำหน่ายบรรจุภัณฑ์แก้วให้แก่กลุ่มอุตสาหกรรมขนาดใหญ่ทั้งภายในประเทศและต่างประเทศ

-   บีเจซี โอ-ไอ กล๊าส พีทีอี แอลทีดี ตั้งอยู่ที่ประเทศสิงคโปร์
    จัดตั้งเพื่อลงทุนในหุ้นของนิติบุคคลอื่น
    ในต่างประเทศ การประกอบพาณิชยกรรม การผลิต การตลาด และจำหน่ายบรรจุภัณฑ์แก้ว
    และผลิตภัณฑ์ที่เกี่ยวกับแก้ว

-   มาลายา กล๊าส โปรดักส์ เอสดีเอ็น บีเอชดี ตั้งอยู่ที่ประเทศมาเลเซีย โดยบริษัท เบอร์ลี่
    ยุคเกอร์ จำกัด (มหาชน) ผ่านทาง บริษัท บีเจซี โอ-ไอ กล๊าส พีทีอี แอลทีดี
    ซึ่งเป็นบริษัทร่วมทุนได้เข้าไปซื้อกิจการ
    ในปี 2553 โดยถือหุ้นร้อยละ 100 ดำเนินธุรกิจผลิตบรรจุภัณฑ์แก้ว
    และจัดจำหน่ายบรรจุภัณฑ์แก้วให้แก่กลุ่มอุตสาหกรรมขนาดใหญ่ทั้งภายในประเทศและต่างประเทศ

-   มาลายา-เวียดนาม กล๊าส ลิมิเต็ด ตั้งอยู่ที่ประเทศเวียดนาม โดยมาลายากล๊าส โปรดักส์
    เอสดีเอ็น
    บีเอชดี ถือหุ้นร้อยละ 70 ดำเนินธุรกิจผลิตบรรจุภัณฑ์แก้ว และจัดจำหน่ายบรรจุภัณฑ์แก้วให้แก่
    กลุ่มอุตสาหกรรมขนาดใหญ่ทั้งภายในประเทศและต่างประเทศ

-   บริษัท ไทย เบเวอร์เรจ แคน จำกัด เป็นผู้ผลิต
    ทำการตลาดและจัดจำหน่ายบรรจุภัณฑ์ที่ทำจากอะลูมิเนียมสำหรับบรรจุเครื่องดื่ม ประกอบด้วย
    2 ส่วน คือ กระป๋องและฝา โดยมีการพิมพ์
    เครื่องหมายการค้าสำหรับสินค้าของลูกค้าแต่ละราย

-   ทีบีซี-บอล เบเวอร์เรจ แคน โฮลดิ้ง ลิมิเต็ด ตั้งอยู่ที่ประเทศฮ่องกง
    จัดตั้งเพื่อลงทุนในหุ้นของนิติบุคคลอื่นในต่างประเทศ การประกอบพาณิชยกรรม การผลิต
    การตลาดและจำหน่ายบรรจุภัณฑ์ประเภทกระป๋องอลูมิเนียม

-   ทีบีซี-บอล เบเวอร์เรจ แคน เวียดนาม ลิมิเต็ด ตั้งอยู่ที่ประเทศเวียดนาม
    จัดตั้งเพื่อดำเนินการผลิต
    บรรจุภัณฑ์ประเภทกระป๋องอลูมิเนียม การจัดจำหน่าย การนำเข้าและส่งออก

-   บริษัท เบอร์ลี่ ไดน่าพลาส จำกัด เป็นผู้ผลิตพลาสติกขึ้นรูปและบรรจุภัณท์พลาสติกในรูปแบบขวด
    กล่องและฝา พร้อมทั้งพิมพ์ หรือติดสติ๊กเกอร์ หรือหุ้มฉลากพลาสติก
    สำหรับสินค้าทุกประเภทการใช้งาน

(2) ธุรกิจเครื่องมือและบริการทางวิศวกรรม ดำเนินธุรกิจโดยแผนกวิศวกรรมของบริษัท เบอร์ลี่
ยุคเกอร์ จำกัด (มหาชน) โดยเป็นตัวแทนจำหน่ายและทำการตลาด ออกแบบ ติดตั้ง
ให้คำปรึกษาและให้บริการหลังการขาย สำหรับผลิตภัณฑ์ อุปกรณ์และระบบวิศวกรรมประเภทต่าง ๆ
ทั้งที่เป็นเครื่องหมายการค้า ของบริษัท และเครื่องหมายการค้าของผู้อื่นที่นำเข้าจากต่างประเทศ

(3) ธุรกิจผลิตและออกแบบโครงสร้างเหล็ก ดำเนินธุรกิจโดย บริษัท ไทย - สแกนดิค สตีล จำกัด
ประกอบธุรกิจออกแบบ ผลิต และชุบสังกะสีโครงสร้างเหล็กเพื่อใช้กับเสาสายส่งไฟฟ้าแรงสูง
เสาสื่อสารโทรคมนาคม และอุตสาหกรรมทั่วไปทั้งในประเทศและต่างประเทศ

2. กลุ่มสินค้าและบริการทางอุปโภคบริโภค

จากการปรับโครงสร้างองค์กรในปี 2551 ได้มีการจัดตั้งฝ่ายการตลาดและฝ่ายขายของบริษัท
เบอร์ลี่ ยุคเกอร์ จำกัด (มหาชน)
เพื่อดำเนินงานด้านการตลาดและจัดจำหน่ายให้กับสินค้าของบริษัทที่ผลิตจาก
กลุ่มสินค้าและบริการทางอุปโภคและบริโภค รวมทั้งทำการตลาดและจัดจำหน่ายสินค้าให้คู่ค้า
แทนการดำเนินงานแบบเดิมที่ฝ่ายการตลาดและฝ่ายขายอยู่รวมกันกับฝ่ายผลิต
ซึ่งการปรับโครงสร้างก่อให้เกิดประโยชน์ในเรื่องการบริหารจัดการทรัพยากรร่วมกัน ทั้งนี้
การดำเนินธุรกิจในกลุ่มสินค้าและบริการทางอุปโภคบริโภคแบ่งออกเป็น 2 ลักษณะ คือ

(1) ธุรกิจสินค้าอุปโภคบริโภค สินค้าที่ผลิตแบ่งออกเป็น 4 ประเภท (1) ผลิตภัณฑ์กระดาษอนามัย
(2) ผลิตภัณฑ์ขนมขบเคี้ยว (3) ผลิตภัณฑ์อุปโภคบริโภค (4)
บริการด้านการตลาดและจัดจำหน่ายสินค้า
บริษัทที่เป็นหลักในกลุ่มนี้ประกอบด้วยบริษัทซึ่งเป็นผู้ผลิตสินค้า 4 บริษัท
โดยทำการตลาดและจัดจำหน่ายสินค้าผ่านฝ่ายการตลาด และฝ่ายขายของบริษัท เบอร์ลี่ ยุคเกอร์
จำกัด (มหาชน) ทั้งที่เป็นเครื่องหมายการค้าของบริษัทและของบุคคลอื่น

-   ฝ่ายการตลาด และฝ่ายขายบริษัท เบอร์ลี่ ยุคเกอร์ จำกัด (มหาชน)
    เป็นผู้ให้บริการด้านการตลาดและจัดจำหน่ายสินค้าอุปโภคบริโภคภายใต้เครื่องหมายการค้าและที่ผลิตจากกลุ่มบีเจซี
    รวมทั้งทำการตลาดและเป็นตัวแทนจัดจำหน่ายสินค้าของบริษัทคู่ค้าภายนอก เช่น
    ผลิตภัณฑ์น้ำผลไม้ผสมวุ้นมะพร้าว กาโตะ ชาพร้อมดื่มตราคิริน สบู่เดอร์มาพอน
    ผลิตภัณฑ์ทำความสะอาดพื้นและห้องน้ำตราเพนกวิน เป็นต้น

-   บริษัท เบอร์ลี่ ยุคเกอร์ ฟู้ดส์ จำกัด เป็นผู้ผลิต จัดหาและจำหน่ายขนมขบเคี้ยวทอดกรอบ
    ขนมอบกรอบ และเครื่องดื่มช็อคโกแลต ที่เป็นเครื่องหมายการค้าของบริษัท เช่น เทสโต
    ปาร์ตี้ แคมปัส ไบตี้ โดโซะ และเพลิน เป็นต้น

-   เจซี ฟู้ดส์ เอสดีเอ็น บีเอชดี ตั้งอยู่ที่ประเทศมาเลเซีย เป็นธุรกิจที่บริษัทย่อย ได้แก่ บริษัท
    เบอร์ลี่
    ยุคเกอร์ ฟู้ดส์ จำกัด ได้เข้าไปซื้อกิจการในปี 2551 โดยถือหุ้นร้อยละ 100
    มีวัตถุประสงค์หลักเพื่อขยายตลาดและฐานการผลิตสินค้าในกลุ่มขนมขบเคี้ยว
    ออกสู่ตลาดมาเลเซียและประเทศอื่น ๆ ในแถบภูมิภาคเอเชียตะวันออกเฉียงใต้

-   บริษัท รูเบียอุตสาหกรรม จำกัด ผลิตสินค้าที่เป็นเครื่องหมายการค้าของบริษัท เช่น
    สบู่ก้อนและ
    สบู่เหลวพฤกษานกแก้ว สบู่ก้อนและสบู่เหลวแพรอทโกลด์ สบู่แพรอทแนทเชอรัลการ์ด เป็นต้น
    และเป็น
    ผู้ดำเนินธุรกิจรับจ้างผลิตสินค้าภายใต้เครื่องหมายการค้าอื่นประเภทเครื่องใช้ส่วนตัว สบู่
    ลูกอม
    ช็อคโกแลต เครื่องสำอาง

-   บริษัท เบอร์ลี่ ยุคเกอร์ เซลล็อกซ์ จำกัด
    เป็นผู้ผลิตกระดาษอนามัยที่เป็นเครื่องหมายการค้าของตนเอง เช่น เซลล็อกซ์ ซิลค์ แม็กซ์โม
    เบลล์ เมโลน่า โยริ ดิออน และรับจ้างผลิตสินค้าให้กับกลุ่มร้านค้าปลีก
    ขนาดใหญ่ ทั้งในประเทศและต่างประเทศ

-   ไทยคอร์ป อินเตอร์เนชั่นแนล คัมปะนี ลิมิเต็ด (ฮ่องกง) ตั้งอยู่ที่ฮ่องกง
    จัดตั้งเพื่อลงทุนในหุ้นของ
    นิติบุคคลอื่น

-   ไทยคอร์ป อินเตอร์เนชั่นแนล (เวียดนาม) คัมปะนี ลิมิเต็ด เป็นผู้จัดจำหน่าย และ
    กระจายสินค้าประเภทอุปโภค บริโภค ไปสู่ระบบการค้าผ่าน ผู้ค้า (Dealers) ผู้ค้าส่ง
    (Wholesalers) และผู้ค้าปลีก (Retailers)
    โดยใช้ช่องทางกระจายสินค้าแบบการตลาดสมัยใหม่ (Modern Trade) และแบบดั้งเดิม
    (Traditional Trade) เพื่อครอบคลุมตลาดสินค้าผู้บริโภคทั่วประเทศเวียดนาม

(2) ธุรกิจบริการด้านการจัดเก็บและจัดส่งสินค้า (โลจิสติกส์) ดำเนินการโดย บริษัท เบอร์ลี่
ยุคเกอร์ โลจิสติกส์ จำกัด เป็นผู้นำการให้บริการด้านซัพพลายเชนและโลจิสติกส์
เพื่อให้บริการแก่ธุรกิจในกลุ่มบีเจซี และลูกค้าภายนอก โดยธุรกิจแบ่งออกเป็น 3 ประเภท ได้แก่

-   คลังสินค้า ให้บริการตรวจรับสินค้าเข้า จัดเก็บสินค้าตามกลุ่ม ชนิด วันหมดอายุ
    การเบิกจ่ายสินค้า การบรรจุหีบห่อ การจัดหมู่สินค้า
    ตลอดจนเตรียมใบสั่งสินค้าและเก็บเงินขณะส่งมอบสินค้า
    โดยบริการข้างต้นเป็นไปตามเกณฑ์หรือเงื่อนไขความต้องการของลูกค้า

-   การขนส่ง ดำเนินการจัดเตรียมสินค้าเพื่อกระจายส่งให้กับลูกค้า
    รวมถึงจัดการสายขนส่งด้วยรถของบริษัทเอง รถเช่า
    ตลอดจนประสานงานกับผู้รับเหมารถขนส่งแต่ละสาย

-   ตัวแทนพิธีการศุลกากร บริษัทเป็นตัวแทนที่ได้รับใบอนุญาต (เลขที่ 208)
    โดยมีขอบเขตการให้บริการเป็นแบบครบวงจร ทั้งนำเข้า ส่งออก ทางเรือ เครื่องบิน ทางบก
    (แบบออนไลน์ทางอิเล็กทรอนิกส์ ทั้ง “Green Line” และระบบ “Paperless”)
    และครอบคลุมถึงการบริหารค่าระวางสินค้า การแก้ปัญหาการจัดการด้านซัพพลายเชน
    รวมทั้งบริการอื่น ๆ ที่เกี่ยวข้อง เช่น การขอการคืนค่าภาระภาษีอากร
    สำหรับวัตถุดิบที่นำเข้าตามมาตรา 19 ทวิ แห่งพระราชบัญญัติศุลกากร เป็นต้น

3. กลุ่มสินค้าและบริการทางเวชภัณฑ์และทางเทคนิค

ในเดือนตุลาคม 2554 บริษัทได้มีการปรับโครงสร้างองค์กรในกลุ่มสินค้าและบริการทางเวชภัณฑ์
โดยบริษัทได้รวมฝ่ายเครื่องมือและนวัตกรรมทางการแพทย์เข้ากับฝ่ายเครื่องมือแพทย์และวัสดุทางการแพทย์
และจัดตั้งเป็นฝ่ายการแพทย์ เพื่อดูแลรับผิดชอบงานด้านเครื่องมือวินิจฉัยทางการแพทย์
ระบบสารสนเทศทางการแพทย์ อุปกรณ์ผ่าตัด และอุปกรณ์ทางการแพทย์อื่น ๆ นอกจากนี้
บริษัทยังได้มีการจัดตั้งฝ่ายพัฒนาธุรกิจ
เพื่อดูแลรับผิดชอบงานด้านการพัฒนาธุรกิจของกลุ่มสินค้าและบริการทางเวชภัณฑ์
รวมถึงสนับสนุนด้านการบริหารการตลาดให้กับฝ่ายเวชภัณฑ์ ฝ่ายการแพทย์ และสินค้าต่าง ๆ
ที่เกี่ยวข้อง ทั้งนี้ การปรับโครงสร้างองค์กรดังกล่าวจะเริ่มดำเนินธุรกิจในปี 2555 เป็นต้นไป

(1) สินค้าและบริการด้านเวชภัณฑ์
ดำเนินการโดยฝ่ายเวชภัณฑ์เป็นตัวแทนจำหน่ายผลิตภัณฑ์จากหลากหลายผู้ผลิตที่มีชื่อเสียงทั้งในประเทศ
และต่างประเทศ เน้นการจัดจำหน่ายภายในประเทศ
โดยเป็นผู้จัดจำหน่ายผลิตภัณฑ์ครอบคลุมแผนกอายุรกรรมโรคเลือด อายุรกรรมโรคข้อ
อายุรกรรมโรคไต
อายุรกรรมโรคหัวใจ อายุรกรรมกระดูก อายุรกรรมทางเดินปัสสาวะ
ศัลยกรรมลำไส้ใหญ่และทวารหนัก
โรคเด็ก โรคติดเชื้อ อายุรกรรมต่อมไร้ท่อ และผลิตภัณฑ์เพื่อการดูแลสุขภาพ

(2) สินค้าด้านเครื่องมือและนวัตกรรมทางการแพทย์
ดำเนินการโดยฝ่ายเครื่องมือและนวัตกรรมทางการแพทย์
เป็นตัวแทนจำหน่ายกลุ่มผลิตภัณฑ์เครื่องมือและอุปกรณ์ทางการแพทย์
รวมทั้งระบบโปรแกรมคอมพิวเตอร์ทางด้านการแพทย์ที่มีชื่อเสียงและเทคโนโลยี
เป็นที่ยอมรับกันทั่วโลก ผลิตภัณฑ์ดังกล่าวได้นำเข้าจากนานาทวีป อาทิ อเมริกา ยุโรป และเอเชีย
เช่น เครื่องเอ็กซเรย์ทั่วไป และเครื่องตรวจเอ็กซเรย์เต้านมทั้งแบบแอนะล็อก และดิจิตอล
เครื่องตรวจวัดความหนาแน่นของกระดูก
เครื่องตรวจอวัยวะภายในร่างกายซึ่งใช้คลื่นเสียงความถี่สูง
เครื่องซีทีแสกนและเครื่องตรวจอวัยวะภายในด้วยสนามแม่เหล็กนอกจากนี้ ยังเป็นผู้จัดจำหน่าย
และให้บริการเกี่ยวกับกลุ่มผลิตภัณฑ์ด้านระบบสารสนเทศทางการแพทย์ เช่น
ระบบการจัดเก็บและรับส่งข้อมูลภาพทางการแพทย์แบบดิจิตอล (PACS)
เครื่องอ่านและแปลงสัญญาณภาพเอ็กซเรย์เป็นระบบดิจิตอล (CR) และ
ระบบบริหารจัดการข้อมูลสารสนเทศทางห้องปฏิบัติการ (LIS)

(3) สินค้าด้านเครื่องมือแพทย์และวัสดุทางการแพทย์ ดำเนินการโดยฝ่ายเครื่องมือแพทย์และ
วัสดุทางการแพทย์ เป็นผู้จำหน่ายเครื่องมือ
และอุปกรณ์ทางการแพทย์ประเภทเครื่องมือผ่าตัดศัลยกรรม
โดยเป็นเป็นผู้จัดจำหน่ายสินค้าประเภทเครื่องมือที่ช่วยในการผ่าตัดผ่านกล้องจุลศัลยกรรม
และอุปกรณ์ช่วยในการผ่าตัดแผลขนาดเล็กโดยผ่านกล้อง
รวมไปถึงเครื่องมือทางการแพทย์นวัตกรรมใหม่ที่ใช้หุ่นยนต์ช่วยในการผ่าตัด ภายใต้ตราสินค้า “Da
Vinci” ตลอดจนเครื่องมือทางการแพทย์เฉพาะทาง เช่น เครื่องมือตรวจจอประสาทตา
ภายใต้เครื่องหมายการค้า “Optovue” และ “Quantel Medical”
ที่ใช้เทคโนโลยีสมัยใหม่ในการตรวจ วิเคราะห์ภายในจอประสาทตาและลูกตา เพื่อใช้ลำแสง
หรือคลื่นเสียง
ในการรักษาอย่างถูกต้องตรงจุด

(4) ผลิตภัณฑ์เคมีอุตสาหกรรม บริษัท เบอร์ลี่ ยุคเกอร์ จำกัด (มหาชน) เป็นผู้นำเข้า
ดำเนินธุรกิจ การตลาด และจัดจำหน่ายผลิตภัณฑ์เคมีอุตสาหกรรมต่าง ๆ ประกอบด้วย
อุตสาหกรรมอาหาร เครื่องดื่ม เบเกอรี่ เครื่องสำอาง อาหารสัตว์ ระบบทำความเย็น
อิเล็กทรอนิกส์ และอื่น ๆ

(5) ผลิตภัณฑ์เทคโนโลยีทางภาพ ดำเนินการโดยแผนกการพิมพ์ ดำเนินธุรกิจด้านการตลาดและ
จัดจำหน่ายผลิตภัณฑ์ทางด้านการพิมพ์ อาทิ อุปกรณ์เตรียมการพิมพ์ เช่น เพลท ฟิล์ม
ซอฟแวร์จัดเตรียมงานพิมพ์ เครื่องยิงเพลท เครื่องพิมพ์ Inkjet เครื่องพิมพ์สีดิจิตอลออฟเซท
เป็นต้น โดยได้รับการแต่งตั้งให้เป็นตัวแทนจำหน่ายอย่างเป็นทางการในประเทศไทย

(6) ผลิตภัณฑ์เครื่องเขียนและเครื่องใช้สำนักงาน
ดำเนินการโดยฝ่ายเครื่องเขียนและเครื่องใช้สำนักงาน เป็นตัวแทนจำหน่ายและทำการตลาด
สินค้าเครื่องเขียนและเครื่องใช้สำนักงานซึ่งนำเข้าจากต่างประเทศและที่ผลิตภายในประเทศที่ใช้ในสถาบันการศึกษา
หน่วยราชการ และสำนักงานทั่วไป ภายใต้เครื่องหมายการค้าของผู้อื่น เช่น
ผลิตภัณฑ์เครื่องใช้สำนักงาน 3M ภายใต้ยี่ห้อ Scotch ® และ Post-it ® ผลิตภัณฑ์กาวและ
เทปลบคำผิดยู้ฮู (UHU) ผลิตภัณฑ์สมุดรวมทั้งกระดาษดับเบิ้ลเอ (Double A) และ APC
ผลิตภัณฑ์เครื่องเขียนสตาบิโล (STABILO) ผลิตภัณฑ์เพื่อการศึกษาภายใต้เครื่องหมายการค้า Eno
และ ผลิตภัณฑ์พิมพ์ภาพ (Printing Media) ภายใต้เครื่องหมายการค้า Shinko, Copal,
Hiti เป็นต้น

(7) ผลิตภัณฑ์โซดาแอช ดำเนินการโดยบริษัท เบอร์ลี่ เอเชียติ๊ก โซดา จำกัด
ซึ่งเป็นตัวแทนจำหน่ายผลิตภัณฑ์เคมีอุตสาหกรรม เช่น โซเดียมคาร์บอเนต
(โซดาแอช)โดยบริษัทจะนำเข้าสินค้าจากผู้ผลิตในต่างประเทศเพื่อจำหน่ายและ/หรือให้บริการนำเข้า
จัดเก็บ และกระจายสินค้า ให้แก่ลูกค้าในประเทศไทย

4. กลุ่มธุรกิจต่างประเทศและธุรกิจอื่นๆ

(1) บริษัท บีเจซี อินเตอร์เนชั่นแนล จำกัด ตั้งอยู่ที่ประเทศไทย
    จัดตั้งเพื่อมารองรับและอำนวยความสะดวกในการสนับสนุนการดำเนินธุรกิจให้แก่บริษัทในกลุ่มบีเจซี
    หน้าที่หลักคือเป็นบริษัทลงทุน เพื่อการลงทุนภายในประเทศและต่างประเทศ
    อีกทั้งทำหน้าที่เป็นศูนย์กลางในการดำเนินธุรกิจเพื่อช่วยสนับสนุนการนำเข้าและส่งออก
    การกระจายสินค้าของกลุ่มบีเจซีไปยังต่างประเทศและการร่วมลงทุนในต่างประเทศ

(2) บีเจซี อินเตอร์เนชั่นแนล คัมปะนี ลิมิเต็ด (ฮ่องกง) ตั้งอยู่ที่ประเทศฮ่องกง
    จัดตั้งเพื่อลงทุนในหุ้นของนิติบุคคลอื่นในต่างประเทศ การประกอบพาณิชยกรรม
    การนำเข้าและส่งออก ผลิตและกระจายสินค้า

(3) บีเจซี อินเตอร์เนชั่นแนล (เวียดนาม) ลิมิเต็ด ตั้งอยู่ที่ประเทศเวียดนาม
    จัดตั้งเป็นโรงงานเพื่อทำการแปรรูปกระดาษทิชชู นำเข้าและกระจายสินค้า อาทิเช่น
    บรรจุภัณฑ์แก้ว กระป๋องอลูมิเนียม และเคมีภัณฑ์อุตสาหกรรม เป็นต้น

(4) บีเจซี กล๊าส คัมปะนี ลิมิเต็ด (ฮ่องกง) ตั้งอยู่ที่ประเทศฮ่องกง
    จัดตั้งเพื่อลงทุนในหุ้นของนิติบุคคลอื่นในต่างประเทศ การประกอบพาณิชยกรรม
    การนำเข้าและส่งออก ผลิตและกระจายสินค้า

(5) บีเจไอ เอ็มเค คัมปะนี ลิมิเต็ด ตั้งอยู่ที่ประเทศฮ่องกง
    จัดตั้งเพื่อลงทุนในหุ้นของนิติบุคคลอื่นในต่างประเทศ การประกอบพาณิชยกรรม
    การนำเข้าและส่งออก ผลิตและกระจายสินค้า

(6) บริษัท เอเซียบุ๊คส จำกัด จำหน่ายหนังสือภาษาอังกฤษ ภาษาไทย
    (หนังสือเล่มและหนังสืออิเล็กทรอนิกส์) เครื่องเขียน และอุปกรณ์ต่าง ๆ
    ที่เกี่ยวเนื่องกับการอ่าน

(7) บริษัท ที.ซี.ซี. เทคโนโลยี จำกัด ดำเนินธุรกิจศูนย์คอมพิวเตอร์ (Data Center)
    ซึ่งเน้นการให้บริการโครงสร้างพื้นฐานด้านเทคโนโลยี(Infrastructure Services)
    ได้แก่ บริการจากศูนย์หลัก (Colocation) บริการจากศูนย์สำรอง (Disaster Recover
    Center) และบริการเครือข่ายเคเบิลใยแก้วนำแสงเชื่อมระหว่างประเทศ
    (International Gateway) การให้บริการจัดการระบบ (Managed Hosting
    Services) ได้แก่ บริการดูแล Application Hosting Service สำหรับระบบ
    Mission Critical Applicationเช่น ระบบ SAP; Microsoft Exchange
    และการให้บริการด้านไอทีครบวงจร (IT Outsourcing)

[]

3.3 โครงสร้างรายได้

  กลุ่มบริษัท เบอร์ลี่ ยุคเกอร์ สามารถจำแนกโครงสร้างรายได้ ดังนี้

  ------------------------------------------------------------------------------------------------------------------------------------------------
                                                                                                                                  หน่วย :    
                                                                                                                                  ล้านบาท    
  ----------------------------- -- ------------------------ --------- --------- ------ -- --------- --------- ------ -- --------- --------- ------
                                                            การถือหุ้น   ปี 2554              การถือหุ้น   ปี 2553              การถือหุ้น   ปี 2552    

  กลุ่มธุรกิจ                          ดำเนินการโดย                        ล้านบาท    ( % )               ล้านบาท    ( % )               ล้านบาท    ( % )

  กลุ่มสินค้าและบริการทางอุตสาหกรรม                                                                                                               

                                   บมจ. เบอร์ลี่ ยุคเกอร์        บริษัทแม่    7,511     24        บริษัทแม่    7,693     30        บริษัทแม่    6,673     30

                                   บมจ.                     98.59%    7,246     23        98.59%    6,828     27        98.59%    5,985     27
                                   อุตสาหกรรมทำเครื่องแก้วไทย                                                                                   

                                   บจ. บีเจซี อินดัสเตรียล แอนด์  100.00%   11        -         100.00%   22        -         100.00%   145       1
                                   เทรดดิ้ง                                                                                                   

                                   บจ. ไทย-สแกนดิค สตีล       100.00%   477       2         100.00%   610       2         99.85%    493       2

                                   บจ. ไทยเบเวอร์เรจแคน      50.00%    4,462     14        50.00%    3,761     15        50.00%    3,392     15

                                   ทีบีซี-บอล เบเวอร์เรจแคน     26.79%    4         -                   -         -                   -         -
                                   โฮลดิ้ง ลิมิเต็ด                                                                                              

                                   บจ.ไทย มาลายากลาส        100.00%   1,804     6         35.00%    272       1                   -         -

                                   มาลายา - เวียดนามกล๊าส     35.00%    396       1         35.00%    214       1                   -         -
                                   ลิมิเต็ด จำกัด                                                                                               

                                   มาลายากล๊าส โปรดักส์        50.00%    1,013     3         50.00%    468       2                   -         -
                                   เอสดีเอ็น บีเอชดี                                                                                            

                                   บีเจซี อินเตอร์เนชั่นแนล       100.00%   288       1                   -         -                   -         -
                                   (เวียดนาม) ลิมิเต็ด                                                                                          

                                   บีเจซี อินเตอร์เนชั่นแนล คัมปะนี 100.00%   30        -                   -         -                   -         -
                                   ลิมิเต็ด (ฮ่องกง)                                                                                            

                                                                      23,242    74                  19,868    77                  16,688    74

                                   หัก รายการขายระหว่างกัน               (7,857)   (25)                (6,810)   (26)                (6,007)   (27)

                                                                      15,385    49                  13,058    51                  10,681    48
  ------------------------------------------------------------------------------------------------------------------------------------------------

[TABLE]

  ----------------------------------------------------------------------------------------------------------------------------------------------
                                                                                                                                 หน่วย :    
                                                                                                                                 ล้านบาท    
  ------------------------------------- -- ------------------- --------- -------- ----- -- --------- -------- ----- -- --------- --------- -----
                                                               การถือหุ้น   ปี 2554            การถือหุ้น   ปี 2553            การถือหุ้น   ปี 2552    

  กลุ่มธุรกิจ                                  ดำเนินการโดย                   ล้านบาท   ( % )              ล้านบาท   ( % )              ล้านบาท    ( % )

  กลุ่มสินค้าและบริการทางเวชภัณฑ์และทางเทคนิค                                                                                                      

                                           บมจ. เบอร์ลี่ ยุคเกอร์   บริษัทแม่    5,142    16       บริษัทแม่    4,140    16       บริษัทแม่    4,671     21

                                           บจ. คอสม่า เมดิคอล    100.00%   553      2        100.00%   415      2        100.00%   312       1

                                           บจ. บีเจซี เฮลท์แคร์    100.00%   28       -        100.00%   161      1        100.00%   -         -

                                           บจ. มัณฑนา           100.00%   10       -        100.00%   5        -        100.00%   1         -

                                           บจ. เบอร์ลี่ ยุคเกอร์    99.15%    323      1        99.15%    470      2        99.15%    803       4
                                           สเปเชียลตี้ส์                                                                                       

                                           บจ. บีเจซี อินดัสเตรียล  100.00%   -        -        100.00%   -        -        100.00%   -         -
                                           แอนด์ เทรดดิ้ง                                                                                     

                                           บีเจซี อินเตอร์เนชั่นแนล  100.00%   58       -                  -        -                  -         -
                                           คัมปะนี ลิมิเต็ด (ฮ่องกง)                                                                             

                                           บีเจซี อินเตอร์เนชั่นแนล  100.00%   20       -                  -        -                  -         -
                                           (เวียดนาม) ลิมิเต็ด                                                                                 

                                                                         6,134    20                 5,191    20                 5,787     26

                                           หัก                            (389)    (1)                (679)    (3)                (1,348)   (6)
                                           รายการขายระหว่างกัน                                                                               

                                                                         5,745    18                 4,512    18                 4,439     20
  ----------------------------------------------------------------------------------------------------------------------------------------------

  --------------------------------------------------------------------------------------------------------------------------------------
                                                                                                                          หน่วย :   
                                                                                                                          ล้านบาท   
  --------------------- -- ------------------- --------- -------- ----- -- --------- -------- ----- -- --------- -------- -------- -----
                                               การถือหุ้น   ปี 2554            การถือหุ้น   ปี 2553            การถือหุ้น            ปี 2552   

  กลุ่มธุรกิจ                  ดำเนินการโดย                   ล้านบาท   ( % )              ล้านบาท   ( % )                       ล้านบาท   ( % )

  กลุ่มธุรกิจอื่น ๆ                                                                                                                      

                           บมจ. เบอร์ลี่ ยุคเกอร์   บริษัทแม่    108      -        บริษัทแม่    38       -        บริษัทแม่    101               -

                           บีเจซี อินเตอร์เนชั่นแนล  100.00%   -        -        100.00%   74       -        100.00%   14                -
                           คัมปะนี ลิมิเต็ด (ฮ่องกง)                                                                                     

                           บีเจซี อินเตอร์เนชั่นแนล  100.00%   11       -        100.00%   13       -        100.00%   3                 -
                           (เวียดนาม) ลิมิเต็ด                                                                                         

                           บจ. ที.ซี.ซี.เทคโนโลยี  51.00%    548      2        51.00%    470      2        51.00%    346               2

                           บจ. เอเซียบุ๊คส        100.00%   480      2        -         -        -        -         -                 -

                                                         1,147    4                  595      2                  464               2

                           หัก                            (2)      -                  (106)    -                  (45)              -
                           รายการขายระหว่างกัน                                                                                       

                                                         1,145    4                  489      2                  419               2

                                                                                                                                   

  รวม 4 กลุ่มธุรกิจ                                          31,528   101                25,700   100                22,428            100

                                                                                                                                   

  หักรายการขายระหว่างกัน                                    (293)    (1)                (75)     -                           -        -

                                                                                                                                   

  รวม                                                    31,235   100                25,625   100                22,428            100
  --------------------------------------------------------------------------------------------------------------------------------------